Document ID: 32002R0354

Κανονισμός (ΕΚ) αριθ. 354/2002 της Επιτροπής
της 25ης Φεβρουαρίου 2002
για τροποποίηση του κανονισμού (ΕΚ) αριθ. 2228/2001 για τον καθορισμό των ποσοστών μείωσης για το έτος 2002 που πρέπει να εφαρμοστούν στις αιτήσεις χορήγησης μεριδίου που υποβάλουν οι παραδοσιακοί εμπορευόμενοι στο πλαίσιο των δασμολογικών ποσοστώσεων κατά την εισαγωγή μπανάνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας(1), όπως τροποποιήθηκε τελευταία από τον κανονισμό (ΕΚ) αριθ. 2587/2001(2), και ιδίως το άρθρο 20,
τον κανονισμό (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(3), όπως τροποποιήθηκε τελευταία από τον κανονισμό (ΕΚ) αριθ. 349/2002(4), και ιδίως το άρθρο 9 παράγραφος 2,
Εκτιμώντας τα ακόλουθα:
(1) Κατ' εφαρμογή του άρθρου 9 παράγραφος 2 του κανονισμού (ΕΚ) αριθ. 896/2001, η Επιτροπή, με τον κανονισμό (ΕΚ) αριθ. 2228/2001(5), έχει καθορίσει ποσοστό μείωσης που θα εφαρμοστεί για το έτος 2002 σε κάθε αίτηση χορήγησης μεριδίου για κάθε μη παραδοσιακό εμπορευόμενο A/B και για κάθε μη παραδοσιακό εμπορευόμενο C, λαμβάνοντας υπόψη τις ανακοινώσεις που πραγματοποιήθηκαν από τα κράτη μέλη, που αφορούν τον συνολικό όγκο των αιτήσεων χορηγήσεων μεριδίων στους μη παραδοσιακούς εμπορευόμενους A/B και στους μη παραδοσιακούς εμπορευόμενους C. Οι διατάξεις αυτές θεσπίστηκαν με την επιφύλαξη ενδεχομένων μέτρων που θα εγκριθούν μεταγενέστερα από το Συμβούλιο ή από την Επιτροπή και δεν δύνανται να τα επικαλεστούν οι εμπορευόμενοι ως βάση ευλόγων προσδοκιών.
(2) Μετά την τροποποίηση του όγκου των δασμολογικών ποσοστώσεων B και C που έγινε από τον κανονισμό (ΕΚ) αριθ. 2587/2001 και την τροποποίηση της κατανομής του όγκου της δασμολογικής ποσόστωσης C μεταξύ παραδοσιακών εμπορευομένων και μη παραδοσιακών εμπορευομένων που έγινε από τον κανονισμό (ΕΚ) αριθ. 349/2002, πρέπει να προσαρμοστεί το ποσοστό μείωσης που θα εφαρμοστεί στις ζητούμενες χορηγήσεις μεριδίων από κάθε μη παραδοσιακό εμπορευόμενο δασμολογικών ποσοστώσεων A/B και C.
(3) Πρέπει συνεπώς να τροποποιηθεί ο κανονισμός (ΕΚ) αριθ. 2228/2001.
(4) Οι διατάξεις του παρόντος κανονισμού πρέπει να εφαρμοστούν αμέσως λαμβάνοντας υπόψη τις προθεσμίες που καθορίστηκαν από τον κανονισμό (ΕΚ) αριθ. 896/2001.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 2228/2001 αντικαθίσταται από το εξής: "Άρθρο 1
Στο πλαίσιο των δασμολογικών ποσοστώσεων A/B και C, που προβλέπονται στο άρθρο 18 του κανονισμού (ΕΟΚ) αριθ. 404/93, σε εφαρμογή του άρθρου 9 παράγραφος 2 του κανονισμού (ΕΚ) αριθ. 896/2001, το μερίδιο που θα χορηγηθεί σε κάθε μη παραδοσιακό εμπορευόμενο ισούται με το ακόλουθο ποσοστό της ζητουμένης χορηγήσεως μεριδίου:
ΘΕΣΗ ΠΙΝΑΚΑ
Οι αρμόδιες αρχές των κρατών μελών ανακοινώνουν στους ενδιαφερόμενους εμπορευόμενους την ποσότητα που τους χορηγήθηκε σε εφαρμογή του παρόντος άρθρου το αργότερο στις 28 Φεβρουαρίου 2002."
Άρθρο 2
Ο παρών κανονισμός αρχίζει να ισχύει στις 26 Φεβρουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 2002.

Labels: 3
17